Dohodnuté! sprievodca futbalovými zmluvami, multimiliónovými transfermi a veľkým biznisom v Premier League - Geey, Daniel; Gardner, David; Leydon, Dan; Bačová, Andrea, 1966- (Bratislava Citadella, 2019)
Čo sa naozaj deje v klube v deň uzávierky prestupu? Sú futbaloví agenti preplácaní? Ktorý klub vložil do stredopoliarovej zmluvy doložku zakazujúcu cestovanie do vesmíru? V ktorom klube si hráči nikdy nesmú obuť červené kopačky? Právnici sú vždy v centre futbalového biznisu. Či už je to prepustený tréner, prestup hviezdneho hráča, miliardové televízne rokovania, alebo kontroverzné prevzatie klubu, popredný futbalový právnik Daniel Geey má o všetkom prehľad. Kapitoly sa zaoberajú všetkým od zákulisia transferov hráčov a klubovými financiami až po hráčske pochybenia a globálny biznis s futbalovým vysielaním. Vďaka zrozumiteľnej a premyslenej perspektíve, ako aj príspevkom expertov, kniha Dohodnuté! odhaľuje záležitosti, ktoré formujú súčasný futbal a fanúšikom poskytujú nový a zasvätený pohľad na všetky futbalové záležitosti mimo ihriska. Dohodnuté! sa zaoberá otázkami - od ihriska až po zasadaciu miestnosť - ktoré formujú súčasný futbal a ovplyvňujú ligy, kluby, hráčov, agentov a fanúšikov. Ak chcete vedieť a pochopiť, ako futbal skutočne funguje, táto kniha je určená pre vás. - Guillem Balagué, Sky Sports Dohodnuté! je dôkazom nielen Danielových nesmiernych znalostí o tejto téme, ale aj jeho schopnosti jasne a zaujímavo prezentovať aj tie najzložitejšie myšlienky. - Gianluca Vialli Mýtus rúcajúci a úžasne zábavný pohľad na stále zložitejšie machinácie v tejto krásnej hre. Veľmi dôležitá kniha. - Raphael Honigstein, ESPN Je radosť spolupracovať s Danielom, pretože má obrovské znalosti o futbalovom biznise. Jeho knihu by si mal prečítať každý futbalový fanúšik. - Freddie Ljungberg Daniel je nepochybne lídrom vo svojom odbore, ktorý v knihe Dohodnuté! priniesol fascinujúci komplexný pohľad na celosvetový futbalový biznis a neustále sa meniacu perspektívu tejto krásnej celosvetovej hry. - David Dale, generálny riaditeľ Football Aid a Field of Dreams Vo futbalovom biznise je len veľmi málo ľudí, ktorí majú taký prehľad o najnaliehavejších právnych témach, ako práve Daniel Geey. - Chris Pearlman, prevádzkový riaditeľ FC Swansea City Táto fascinujúca, brilantná a miestami vzrušujúca kniha vás zavedie do zákulisia futbalu. To, čo sa deje na ihrisku, je len časť príbehu. Prečítať si knihu Dohodnuté! je nevyhnutné, ak chcete poznať celý futbalový príbeh. - Tony Evans, Evening Standard a ESPN Čítaj menej
,,Akvizíciu podporil z verejných zdrojov Fond na podporu umenia". R.2020
Obsahuje biografické údaje o autorovi
Keywords: futbal; futbalové kluby; futbalové zväzy; futbaloví funkcionári; Football; Soccer clubs; Soccer associations; monografie; Monographs